EkBass/fiwiki-20250220-pages-articles huggingface dataset:
Paige VanZant

Paige Michelle VanZant (s. 26. maaliskuuta 1994 Dundee, Oregon) on yhdysvaltalainen vapaaottelija, kirjailija ja malli. Vapaaottelun lisäksi hän on esiintynyt television tanssikilpailuohjelmassa Dancing with the Stars ja leipomiskilpailuohjelmassa Chopped. Hän on myös toiminut urheiluvaatebrändien Nike ja Columbia Sportswear mallina."Meet the 21-Year-Old Who Quit Modeling to Become a UFC Fighter Syyskuussa 2018 VanZant meni naimisiin Austin Vanderfordin kanssa. Paige VanZant gets married ==Lähteet== Luokka:Yhdysvaltalaiset vapaaottelijat Luokka:Vuonna 1994 syntyneet Luokka:Elävät henkilöt
Padilla

Padilla on muun muassa seuraavien henkilöiden sukunimi: * Alex Padilla (s. 1973), yhdysvaltalainen poliitikko * Anthony Padilla (s. 1987), yhdysvaltalainen koomikko ja Smosh-kollektiivin perustaja * Daniel Padilla (s. 1995), filippiiniläinen näyttelijä * Felipe Padilla Cardona (s. 1945), meksikolainen roomalaiskatolinen piispa * Francisco Raúl Villalobos Padilla (1921–2022), meksikolainen roomalaiskatolinen piispa * José Guadalupe Padilla Lozano (1920–2013), meksikolainen roomalaiskatolinen piispa * Juana Azurduy de Padilla (1780–1862), bolivialainen vapaustaistelija * Luis Padilla Nervo (1894–1985), meksikolainen poliitikko, suurlähettiläs ja Meksikon ulkoministeri 1952–1958 * Osvaldo Padilla (s. 1942), filippiiniläinen roomalaiskatolinen arkkipiispa * Tulio Luis Ramírez Padilla (s. 1960), venezuelalainen roomalaiskatolinen piispa * Wenceslao Selga Padilla (1949–2018), filippiiniläinen roomalaiskatolinen piispa.
Deewaar

Deewaar (suomeksi ”Seinä”) on vuonna 1975 ensi-iltansa saanut intialainen hindinkielinen rikosdraamaelokuva, jonka ohjasi Yash Chopra. Pääosia näyttelivät Shashi Kapoor, Amitabh Bachchan, Nirupa Roy, Neetu Singh ja Parveen Babi. Elokuva kertoo veljeksistä, jotka joutuvat lain eri puolille. Deewaar oli sekä yleisö- että arvostelumenestys, ja sillä on ollut suuri vaikutus intialaiseen elokuvaan. Danny Boyle sai siitä vaikutteita elokuvaansa Slummien miljonääri. == Näyttelijät == == Soundtrack == == Palkinnot == Vuosi Palkinto Kategoria Ehdokas Tulos 1976 Filmfare Awards Paras elokuva Gulshan Rai Paras ohjaus Yash Chopra Paras miessivuosa Shashi Kapoor Paras tarina Salim-Javed Paras käsikirjoitus Salim-Javed Paras dialogi Salim-Javed Paras äänitys M. A. Shaikh Paras miespääosa Amitabh Bachchan Paras naissivuosa Nirupa Roy == Lähteet == == Aiheesta muualla == * * Luokka:Vuoden 1975 intialaiset elokuvat Luokka:Intialaiset rikosdraamaelokuvat Luokka:Intialaiset toimintaelokuvat Luokka:Hindinkieliset elokuvat Luokka:Yash Chopran ohjaamat elokuvat Luokka:Elokuvat köyhyydestä
Gorman

Gorman on muun muassa seuraavien henkilöiden sukunimi: * Amanda Gorman (s. 1998), yhdysvaltalainen runoilija * Burn Gorman (s. 1974), brittiläinen näyttelijä ja muusikko * Daniel Mary Gorman (1861–1927), yhdysvaltalainen roomalaiskatolinen piispa * Frank Gorman (s. 1937), yhdysvaltalainen uimahyppääjä ja olympiamitalisti * Freddie Gorman (1939–2006), yhdysvaltalainen muusikko ja levytuottaja * John Robert Gorman (s. 1925), yhdysvaltalainen roomalaiskatolinen piispa * Margaret Gorman (1905–1995), yhdysvaltalainen malli ja kauneuskuningatar, ensimmäinen Miss America 1921 * Tommie Gorman (1956–2024), irlantilainen toimittaja.
Bazouges-la-Pérouse

Bazouges-la-Pérouse (bretoniksi Bazeleg-ar-Veineg) on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 34 kilometriä Fougèresin kaupungista länteen. Bazouges-la-Pérouse on aina ollut rajakaupunki. 1500-luvulla siellä oli jopa 5 000 asukasta, joista suurin osa oli maanviljelijöitä tai kauppiaita. Kunnan nähtävyys on 1600-luvulta peräisin oleva linna Château de La Ballue, ja erityisesti sen muotopuutarha. Kunnan keskustassa oleva kirkko on ollut alun perin kaksi kirkkoa. 1100-luvulta peräisin olevat Saint-Pierren ja Saint-Paulin kirkot on liitetty toisiinsa yhdistämällä niiden kuusi laivaa. Kirkko uudistettiin täysin 1800-luvulla, ja se on tunnettu lasimaalauksistaan. ==Tunnettuja kuntalaisia== *Angèle Vannier (1917-1980), runoilija ==Lähteet== ==Aiheesta muualla== Luokka:Ille-et-Vilainen kunnat
Kino Regina

Kino Regina on elokuvateatteri keskustakirjasto Oodissa Helsingin Kluuvissa. Teatteria hallinnoi KAVI eli Kansallinen audiovisuaalinen instituutti. Yksisalisessa teatterissa on 250 istumapaikkaa ja 11 metriä leveä valkokangas. Teatteri sijaitsee kirjaston alakerrassa, rakennuksen pohjoispäässä. KAVIn aiempi esitystoiminta keskittyi yli kolmenkymmenen vuoden ajan Orion-nimellä Kampissa sijaitsevaan Orion-teatteriin, mutta tammikuussa 2019 paikaksi vaihtui Oodi. Orionin toiminnasta siirtyi vastaamaan Elävän kuvan keskus. Oodi-kirjastoon rakennetun uuden elokuvateatterin nimestä tuli kunnianosoitus Regina Linnanheimolle, yhdelle suomalaisen elokuvan kultakauden tunnetuimmista näyttelijöistä. Reginan kalustoon kuuluvat kaksi 35 millimetrin filmille tarkoitettua projektoria sekä erillinen projektori 16 millin filmille. 1950-luvulla valmistetulla kombiprojektorilla voidaan esittää 70 millimetrin filmejä. Yli puolet elokuvista esitetään filmiltä. Digitaalisia elokuvia varten teatterista löytyy 4K-tasoinen digiprojektori, ja myös 3D-elokuvien esittäminen on mahdollista. Äänentoistossa käytetään Dolby Atmos -järjestelmää. Reginan salin suunnittelussa on pyritty siihen, että kaikilta paikoilta on hyvä näkyvyys valkokankaalle. Sali on myös esteetön. == Ohjelmisto == Teatterin tarjonta kattaa elokuvan historian varhaisvaiheista nykyelokuvaan. Reginassa esitetään niin klassikoita, taide-elokuvaa kuin uudempiakin elokuvia. Ohjelmistoon kuuluu myös esimerkiksi seminaareja ja sing-along-näytöksiä. Teatteri on yksi eri elokuvafestivaalien näytöspaikoista Helsingissä. Maanantaisin ja päiväsaikaan Regina on auditoriokäytössä, mutta iltapäivästä iltakymmeneen saakka täysin elokuvanäytösten käytettävissä. Elokuvanäytösten aikataulu ei ole riippuvainen Oodi-kirjaston aukioloajoista. Teatteria käytetään paljon myös elokuvakasvatuksessa, ja oppilaitoksille järjestettyjen näytösten myötä Reginassa vierailee vuosittain noin 7 000–8 000 lasta ja nuorta. Elokuvakasvatusnäytöksiin sisällytetään myös alustus ja oppimateriaalipaketti, toisinaan myös työpajoja ja esimerkiksi tekijävierailuita. ==Lähteet== == Aiheesta muualla == * Viralliset kotisivut Luokka:Helsingin elokuvateatterit Luokka:Kluuvi
Pinaattiot

Pinaattiot (Basella) on basellakasvien (Basellaceae) heimoon kuuluva pieni kasvisuku ja samalla myös heimonsa nimisuku. Sukuun luetaan kuuluvaksi viisi lajia. == Lajeja == * Basella alba (syn. Basella cordifolia, Basella lucida, Basella rubra) – malabarinpinaattio eli malabarinpinaatti * Basella excavata * Basella leandriana * Basella madagascariensis * Basella paniculata == Lähteet == == Aiheesta muualla == * Finto: Kassu – Kasvien suomenkieliset nimet: Basella * Suomen Lajitietokeskus: Pinaattiot – Basella Luokka:Basellakasvit
Kiviniemi (Särkisalo)

Kiviniemi () on kylä Salon kaupungin Särkisalossa. Kylä sijaitsee Laukanlahden länsirannalla. Kiviniemen kyläaluetta rajaa joka suunnalta naapurikylä Taamarla. Lisäksi kylään kuuluu Hästön niemen lounaiskulma. Kylä on pitkälti kesäasutuskäytössä. Laukanlahti on hyvin rehevöitynyt. Kiviniemi mainitaan ensimmäisen kerran vuoden 1540 maakirjassa. Kylä oli yhden säterin muodostama yksinäistalo. Säteri on muutettu sotilasvirkataloksi 1600-luvulla, jolloin kylä lienee saaneen ruotsinkielisen nimensä suorana käännöksenä. Kylä on pysynyt yksitaloisena vuoteen 1925 asti, jolloin kantatilasta lohkottiin viisi taloa. Uudempi rakennuskanta kylässä on kesäasutusta. Etenkin Näsin torpan alue Hästössä on tiiviisti rakennettu. ==Lähteet== Luokka:Särkisalon kylät
Siuntion Säästöpankki

Siuntion Säästöpankki (ruots. Sparbanken i Sjundeå tai Sjundeå Sparbank) oli vuonna 1876 perustettu itsenäinen säästöpankki, joka toimi Siuntion alueella Uudellamaalla aina vuoteen 1991 asti, jolloin se yhdistyi seitsemän muun uusmaalaisen säästöpankin kanssa muodostaen Säästöpankki Aktian. Siuntion Säästöpankilla oli konttorit Siuntion kirkonkylässä, sekä Siuntion asemalla. Pankin viimeiseksi johtajaksi jäi Frey Karlsson, joka johti pankkia vuodesta 1966. == Historiaa == Siuntion Säästöpankin perusti Sjundbyn linnaan linnan omistaja Thomas Adlercreutz vuonna 1876. Sjundbyssä pankki toimi vuoteen 1915 asti. Linnassa on yhä edelleen olemassa pankkiholvi, jossa pankin rahoja säilytettiin. Pankki oli yhdistyessään muiden pankkien kanssa 114 vuotta vanha. Pankin ensimmäinen lainanottaja oli kapteeni, Wilhelm von Kræmer. Nykyään Säästöpankkisäätiö Siuntio jatkaa Siuntion Säästöpankin perinteitä ja tukee kotiseutua. == Lähteet == Luokka:Säästöpankit Luokka:Siuntio Luokka:Entiset suomalaiset pankit
Kino Sheryl

Kino Sheryl oli Helsingissä vuosina 2015–2019 sijainnut elokuvateatteri. Toimintansa Arabianrannassa Taideteollisen korkeakoulun 300-paikkaisessa elokuvasalissa aloittanut Sheryl oli niin kutsuttu korttelikino. Teatteria ylläpitäneen yhtiön omisti Aalto ARTSin opiskelijajärjestö TOKYO ry. Ohjelmistoon kuului isojen tuotantojen lisäksi klassikoita, koko perheen elokuvia ja arthouse-elokuvia sekä arkisin että viikonloppuisin. Elokuvateatterihankkeen tarkoitus oli viihdyttämisen lisäksi kehittää elokuva- alan koulutusta. Teatterilla oli käytössään sekä filmi- että digitaaliprojektorit. Ensimmäisenä elokuvana Sampo-salissa Arabianrannassa esitettiin Kauas pilvet karkaavat 21. helmikuuta 2015. Muutamaa päivää myöhemmin teatterissa vieraili kunniavieraana ruotsalainen elokuvaohjaaja Roy Andersson, jonka elokuva Kyyhkynen oksalla istui, olevaista pohtien esitettiin Sherylissä ennakkonäytöksenä. Sheryl sijaitsi ensin muutaman vuoden Arabianrannassa, kunnes toiminta jouduttiin lopettamaan kesällä 2017. Aalto- yliopiston toiminnot siirtyivät Espoon Otaniemeen, eikä Kino Sherylin vuokrasopimusta Hämeentiellä voitu jatkaa. Uudet 120 istumapaikan tilat teatteritoiminnalle löytyivät Sörnäisistä, mihin Sheryl pääsi muuttamaan marraskuussa 2018. Uusi esityspaikka sijaitsi vanhan Elannon korttelissa kulttuurikeskus Caisan yhteydessä Kaikukadulla. Sörnäisissä Kino Sheryl ehti lopulta toimia noin puoli vuotta ennen lopettamistaan kesäkuussa 2019. TOKYO ry on kertonut tutkivansa mahdollisuuksia toiminnan käynnistämiseen uudelleen toisessa sijainnissa. Molemmissa esityspaikoissa oli käytössä yksi sali. Elokuvateatteri työllisti päätoimisesti yhden työntekijän ja osa-aikaisesti kolme muuta. Elokuvateatteri keräsi kehuja muun muassa matalista hinnoistaan ja siitä, että mainoksia esitettiin vähän. Ohjelmistoa myös kohdistettiin paikalliselle yleisölle, ja valikoimassa vastattiin yleisön toiveisiin. Sherylin mukaan esitystoiminta Sörnäisissä ei ollut taloudellisesti tarpeeksi kannattavaa. Vuoteen 2019 mennessä elokuvateattereita oli ilmestynyt Helsinkiin lisää, ja kilpailua oli kiristänyt muun muassa virolainen Cinamon- ketju, joka oli avannut teatterit Rediin ja Triplaan. Keskustaan avattiin alkuvuodesta 2019 uusi teatteri, Kino Regina, ja Sherylin ja Reginan lisäksi taide-elokuvia esitti samaan aikaan myös Orion. ==Lähteet== == Aiheesta muualla == * Viralliset kotisivut Luokka:Helsingin elokuvateatterit Luokka:Aalto-yliopisto Luokka:Toukola Luokka:Sörnäinen Luokka:Suomen entiset elokuvateatterit
Samsung Galaxy S21

Samsung Galaxy S21 on Samsungin 14. tammikuuta 2021 julkistama älypuhelin. Samalla julkistettiin suuremmat Samsung Galaxy S21+- ja Samsung Galaxy S21 Ultra -versiot. Puhelinten ennakkotilaus alkoi julkistuspäivänä, ja niiden toimitukset alkoivat 29. tammikuuta 2021. Samsung Galaxy S21 FE julkistettiin 3. tammikuuta 2022. Sen ennakkotilaus alkoi samana päivänä, ja toimitukset alkoivat 11. tammikuuta 2022. Samsung Galaxy S21:ssä on kahdeksanydinprosessori ja 6,2 tuuman näyttö, joka tukee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia on kahdeksan gigatavua. Puhelimessa on kolme takakameraa. Pääkameran tarkkuus on 12 megapikseliä, telekameran 64 megapikseliä ja ultralaajakulmakameran 12 megapikseliä. Telekamerassa on kolminkertainen hybridizoom. Etukameran tarkkuus on 10 megapikseliä. Puhelimessa on näytönalainen sormenjälkitunnistin ja 4 000 milliampeeritunnin akku, joka tukee 25 watin pikalatausta ja 15 watin langatonta latausta. Puhelin on veden- ja pölynkestävä, ja sen IP-luokitus on 68. Käyttöjärjestelmänä on Android 11 ja käyttöliittymänä One UI 3.1. == Lähteet == == Aiheesta muualla == * Samsung Galaxy S21 Samsungin sivuilla Galaxy S21 Luokka:Vuoden 2021 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet
Yad Mordechai

Yad Mordechai () on kibbutsi Israelin eteläosassa Askalonin eteläpuolella. Sen asukasluku oli vuoden 2019 lopussa 737. ==Maantiede== Yad Mordechai sijaitsee Israelin eteläosassa Askalonin ja Gazan välissä lähellä Gazan kaistan rajaa. ==Historia== Yad Mordechai perustettiin vuonna 1943 ja sen ensimmäiset asukkaat olivat juutalaisia siirtolaisia Puolasta. Se sai nimensä Varsovan geton kansannousun johtaja Mordechaj Anielewiczin mukaan. Kibbutsin perustaminen oli osa hanketta levittää juutalaissiirtokuntia kohti Negevin autiomaata. Israelin itsenäisyyssodan sytyttyä 1948 Egyptin armeijan joukot ylittivät rajan ja etenivät kohti Israelin sydänaluetta rannikolla kulkevaa valtatietä pitkin. Toukokuussa 1948 Yad Mordechain puolustajat viivyttivät egyptiläisten etenemistä kuuden päivän ajan. Yad Mordechai raunioitui taisteluissa ja lopulta sen puolustajat vetäytyivät egyptiläisten piiritysrenkaan läpi murtautuen. Israelilaiset valtasivat Yad Mordechain takaisin lokakuussa 1948. Tuhoutunut kibbutsi rakennettiin uudelleen entistä suurempana. ==Talous ja kulttuuri== Yad Mordechain asukkaiden pääasiallinen elinkeino on maanviljely. Siellä on valmistettu lisäksi tietokoneohjattuja kastelujärjestelmiä. Kibbutsissa sijaitsee myös kauppakeskus. Kibbutsissa on holokaustiin ja gettojen vastarintaan keskittynyt museo, sekä getton taistelijoiden pronssinen patsas. Paikalla on myös vuoden 1948 taistelun muistomerkki. ==Väestö== Yad Mordechain asukasluku oli vuoden 2019 lopussa 737. Vuonna 2002 vastaava lukema oli 699. ==Lähteet== Luokka:Israelin kaupungit
American Authorsin diskografia

Tämä on yhdysvaltalaisen vaihtoehtorock- ja countrymusiikkia soittavan yhtyeen American Authorsin diskografia. == Albumit == * * * * * == EPt == === Nimellä The Blue Pages === * Surrounded by Wolves (2007) * Bear Fight (2009) * Night Hawke (2010) * Anthropology (2011) * Rich with Love (2012) === Nimellä American Authors === * American Authors (2013) * Counting Down (2020) == Singlet == * Believer (2013) * Best Day of My Life (2013) * Luck (2014) * Go Big or Go Home (2015) * Pride (2015) * What We Live For (2016) * I’m Born to Run (2017) * Everything Everything (2017) * I Wanna Go Out (2017) * Good Ol' Boys (mukana Gazzo) (2017) * Deep Water (2018) * Bring It On Home (2019) * Microphone (2020) * Best I Can (with Seeb) (2020) * Brick by Brick (2020) * Counting Down (2020) * Nice and Easy (feat. Mark McGrath) (2021) === Promosinglet === * Trouble (2014) * Right Here Right Now (2016) * I Wanna Go Out (2017) * Do My Own Thing (2018) * Say Amen (fea. Billy Raffoul) (2018) * Neighborhood (feat. Bear Rinehart) (2018) * Stay Around (2019) * Champion (feat. Beau Young Prince) (2019) == Musiikkivideot == Vuosi Kappale Ohjaaja(t) 2013 "Believer (Brooklyn Version)" Anthony Leonardi III & Brendan Walter ""Best Day of My Life (Dog Version)" Joshua Mikel ""Best Day of My Life" Mark Staubach 2014 "Believer" Anthony Leonardi III, Brendan Walter, Chris Newhard ""Luck" Taylor Cohen 2015 "Go Big or Go Home" Ethan Lader ""Pride" Rosco Guerrero 2016 "Pride (Radio Mix / American Sign Language Video)" Brendan Walter & Mel Soria ""What We Live For" Rosco Guerrero 2017 "I'm Born to Run" Jesse DeFlorio ""Everything Everything" ""Good Ol' Boys" 2018 "Deep Water (Viral)" Harrison Sanborn ""Deep Water" Lauren Sick ""Say Amen" Jesse DeFlorio & Seth Iliff ""Neighborhood" Rosco Guerrero 2019 "Stay Around" Spencer Kohn ""Calm Me Down" Rosco Guerrero ""Before I Go" Jesse DeFlorio Luokka:Diskografiat
Pullulaani

Pullulaani on polysakkaridi. Se on rakenteeltaan suoraketjuinen eli lineaarinen ja koostuu toisissaan perättäin α(1–6)-glykosidisidoksin kiinni olevista maltotriooseista. Maltotrioosit koostuvat kolmesta glukoosista, jotka ovat kiinni toisissaan perättäin α(1–4)-glykosidisidoksin. Pullulaanin E-koodi on E1204. Sitä käytetään esimerkiksi ravintolisissä kapselikuorien ja päällystettyjen tablettien valmistuksessa sekä hengityksen raikastamiseen tarkoitettujen liukenevien kalvojen valmistuksessa. Pullulaanin vesiliukoisuuden takia sitä voidaan käyttää esimerkiksi lääkkeissä lääkeaineiden imeytymisnopeutta säätelevänä täyteaineena. Pullulaania voidaan myös muuntaa kemiallisesti, jolloin siitä saadaan tuotettua veteen liukenemattomia kalvoja. Pullulaania tuottaa luontaisesti Aureobasidium pullulans -sieni, josta Bender ja kollegat eristivät sen vuonna 1958. He selvittivät pullulaanin rakenteen ensimmäisinä maailmassa vuonna 1959 ja nimesivät sen sienen tieteellisen nimen mukaan. Eri sienikantojen tuottamien pullulaaniketjujen massat ovat yleensä välillä 50 000–40 000 000 daltonia. Pullulaanin α(1–6)-glykosidisidoksia pystyy hajottamaan pullulanaasi-niminen entsyymi. Pullulaani on puhtaana kuiva, mauton ja hajuton valkea jauhe. Se ei ole hygroskooppinen, myrkyllinen, mutageeninen, karsinogeeninen ja sitä voidaan syödä ilman terveyshaittoja. Se hajoaa 250–280 °C lämpötilassa. == Lähteet == == Aiheesta muualla == * Ruokavirasto: E1204 - Pullulaani * PubChem: Pullulan * Kyoto Encyclopedia of Genes and Genomes (KEGG): Pullulan Luokka:Polysakkaridit
Pursuköynnökset

Pursuköynnökset (Anredera) on basellakasvien (Basellaceae) heimoon kuuluva pienehkö kasvisuku. Sukuun luetaan kuuluvaksi 12 lajia. == Lajeja == * Anredera aspera * Anredera baselloides * Anredera brachystachys * Anredera cordifolia – mukulapursuköynnös eli mukulapinaatti * Anredera densiflora * Anredera diffusa * Anredera floribunda * Anredera krapovickasii * Anredera marginata * Anredera ramosa * Anredera tucumanensis * Anredera vesicaria == Lähteet == == Aiheesta muualla == * Finto: Kassu – Kasvien suomenkieliset nimet: Anredera * Suomen Lajitietokeskus: Pursuköynnökset – Anredera Luokka:Basellakasvit
Poimuvatukka

Poimuvatukka (Rubus plicatus) on ruusukasvien (Rosaceae) heimoon, vatukoiden (Rubus) sukuun kuuluva kasvilaji. Laji on yksi apomiktisten karhunvatukoiden lajikompleksiin kuuluvista pikkulajeista. Poimuvatukka on puolipensas, joka voi kasvaa noin yhdestä kahteen metriä korkeaksi. Sen varret ovat piikkisiä. Piikit ovat noin 5 mm pitkiä, leveätyvisiä ja suoria tai kaarevia. Vuosikasvaimet ovat kasvutavaltaan pystyjä tai kaarevasti kohenevia sekä täysin kaljuja. Poimuvatukan kukat ovat 1–2 cm leveitä. Kukkien verholehdet ovat vihreitä ja valkoreunaisia. Terälehdet ovat useimmiten vaaleanpunaisia. Poimuvatukka kukkii tavallisesti heinäkuussa. Hedelmät ovat suuria ja kiiltävänmustia. Poimuvatukkaa tavataan laajalti Euroopassa kylmimpiä ja lämpimimpiä alueita lukuun ottamatta. Levinneisyysalue ulottuu etelässä Ranskan keskiosista Romaniaan ja pohjoisessa Irlannista ja Isosta-Britanniasta Etelä-Ruotsiin ja Puolaan. == Lähteet == == Aiheesta muualla == * Laji.fi: Poimuvatukka (Rubus plicatus) * Kassu – Kasvien suomenkieliset nimet: Poimuvatukka (Rubus plicatus) * iNaturalist: Poimuvatukka (Rubus plicatus) * ITIS: Rubus plicatus * Global Biodiversity Information Facility (GBIF): Rubus plicatus * The Plant List: Rubus plicatus * Centre for Agriculture and Biosciences International (CABI): Rubus plicatus Luokka:Vatukat
Heikki Enko

Heikki Enko (synt. Enqvist, 21. tammikuuta 1894 Hattula – 1974 Eurajoki) oli suomalainen rakennusmestari. Hän valmistui Turun teknillisestä koulusta vuonna 1930. Enko valittiin Laitilan kunnan rakennusmestariksi vuonna 1923. Enko asui Laitilassa vuoteen 1954 asti, ja suunnitteli sinä aikana eri puolille pitäjää satoja rakennuksia eri käyttötarkoituksiin.Vehmas, J: Historialliset rakennustyylit Laitilassa, sivu 38. Vuonna 1927 Enko meni Laitilassa naimisiin talollisen tytär Vilja Emilia Isotuvan kanssa. == Töitä == * Kaariaisten kansakoulu, Laitila, 1925 * Hinnerjoen osuuskaupan laajennus, Hinnerjoki, 1927 * Taivassalon laululava, Taivassalo, 1927 * Mudaisten kansakoulu, Laitila, 1927 * Laitilan kunnansairaala, 1929 * Pyhärannan seuratalo, Pyhäranta, 1929 * Pilppulan tilan päärakennus, Laitila, 1920-luvun loppu–1930-luvun alku * Kirkkoherra Kallaksen Hietalinna, Laitila, 1920-luvun loppu–1930-luvun alku * Vihtorinkatu 9 A, Laitila, 1936 * Laitilan Kino, Laitila, Vihtorinkatu 8, 1936 * Kustaa Hiekan lukutupa, Laitila, 1937 * Laitilan suojeluskuntatalo. Laitila, 1939 == Lähteet == ==Kirjallisuutta== * * ==Aiheesta muualla== * Kansanfunkis – funkispientalojen kartoitusprojekti, haku: Enko * Rakennusperinteen Ystävät Ry, Tuuma 3/2003, Jukka Vehmas: Laitilassa innostuksen kipinä Luokka:Suomalaiset rakennusmestarit Luokka:Vuonna 1894 syntyneet Luokka:Vuonna 1974 kuolleet
Mother Mother

Mother Mother on kanadalainen indie rock -yhtye. Se on lähtöisin Quadra Islandilta, Brittiläisestä Kolumbiasta. Yhtyeeseen kuuluvat kitaristi ja laulaja Ryan Guldemond, Molly Guldemond ja Jasmin Parkin laulajina ja kosketinsoittajina, rumpali Ali Siadat sekä basisti Mike Young. Pitkäaikainen basisti Jeremy Page lähti yhtyeestä vuonna 2016. Yhtye esiintyi nimellä Mother julkaistessaan omakustanteisen ja yhtyeen nimeä kantaneen esikoisalbumin vuonna 2005. He vaihtoivat myöhemmin yhtyeen nimeksi Mother Mother ja julkaisivat esikoisalbuminsa uudelleen muutamilla uusilla kappaleilla täydennettynä nimellä Touch Up vuonna 2007 Last Gang Recordsin tuottamana. Yhtyeen toinen albumi O My Heart julkaistiin syyskuussa 2008 ja kolmas albumi Eureka maaliskuussa 2011. Tämän jälkeen ovat ilmestyneet albumit The Sticks syyskuussa 2012, Very Good Bad Thing marraskuussa 2014, No Culture helmikuussa 2017, Dance and Cry marraskuussa 2018 ja Inside kesäkuussa 2021. Singlejulkaisuista Kanadassa ovat suosioon nousseet muun muassa “The Stand”, “Bit By Bit”, “Let’s Fall In Love”, “Get Out The Way”, “Monkey Tree”, “Modern Love”, “The Drugs” ja vuonna 2018 "Get Up". Yhtye ja erityisesti sen vuonna 2008 ilmestyneen kakkosalbumin kappaleet "Hayloft", "Arms Tonite" ja "Wrecking Ball" nousivat vuonna 2020 TikTok-julkaisujen ansiosta kansainväliseen kuuluisuuteen. Albumi O My Heart nousi vuoden 2021 viikolla 2 myös Suomen virallisen albumilistan Top 50:een. == Lähteet == Luokka:Kanadalaiset indie rock -yhtyeet
Sibusiso Moyo

Sibusiso Moyo (1960 Mberengwa – 20. tammikuuta 2021 Harare) oli zimbabwelainen sotilas ja poliitikko.Sibusiso Moyo: Zimbabwe foreign minister dies from Covid-19 BBCZimbabwe’s foreign minister dies of COVID-19 Al JazeeraNation in shock as Minister SB Moyo dies The Sunday Mail Moyo syntyi kahdeksasta lapsesta kolmantena ja liittyi vuonna 1977 taisteluun Rhodesian sisällissodassa. Hän sai filosofian tohtorin arvon kansainvälisissä suhteissa Zimbabwen yliopistosta ja maisterin arvon liikehallinnossa Zimbabwen avoimesta yliopistosta. Moyo sai kansainvälistä julkisuutta 15. marraskuuta 2017 ilmoittaessaan valtion televisiossa, että armeija oli syrjäyttänyt Robert Mugaben.Zimbabwe's foreign minister dies after contracting Covid-19 CNN Joulukuussa 2017 hän jäi armeijan palveluksesta eläkkeelle kenraaliluutnanttina. Moyo sai 30. marraskuuta 2017 nimityksen Zimbabwen ulkoministeriksi ja kansainvälisen kaupan ministeriksi, jona toimi, kunnes kuoli tammikuussa 2021 sairaalassa saatuaan tartunnan koronaviruspandemiassa. Moyo oli naimisissa korkeimman oikeuden tuomari Loice Matandan kanssa. == Lähteet == Luokka:Zimbabwelaiset poliitikot Luokka:Ulkoministerit Luokka:Kenraalit Luokka:Vuonna 1960 syntyneet Luokka:Vuonna 2021 kuolleet
Australialainen elokuva

Australialainen elokuva sai alkunsa vuonna 1906, jolloin ensi-iltansa sai The Story of the Kelly Gang, maailman ensimmäinen kokopitkä elokuva. Siitä lähtien Australiassa on tuotettu paljon elokuvia, joista useat ovat saaneet kansainvälistä tunnustusta. Moni australialainen elokuvantekijä ja näyttelijä on aloittanut uransa paikallisissa tuotannoissa, saanut tunnustusta, ja lähtenyt suurempiin elokuvakeskittymiin kuten Yhdysvaltoihin. Ensimmäiset julkiset elokuvanäytökset pidettiin Australiassa lokakuussa 1896, noin vuosi siitä, kun Lumièren veljekset pitivät historian ensimmäisen elokuvanäytännön. Kansainvälisesti tunnetuimpia australialaisia näyttelijöitä ovat muun muassa Errol Flynn, Peter Finch, Chris Hemsworth ja Margot Robbie. ==Lähteet== == Aiheesta muualla == Luokka:Australian elokuva
Jan Larri

Jan Leopoldovitš Larri (, 15. helmikuuta 1900 Riika – 18. maaliskuuta 1977 Leningrad) oli neuvostoliittolainen lastenkirjailija. Jan Larri jäi varhain orvoksi. Hän kasvoi opettajaperheessä, suoritti lukion ja vietti kiertelevää elämää. Larri osallistui Venäjän sisällissotaan, suoritti biologian tutkinnon Harkovan yliopistossa ja työskenteli toimittajana Harkovassa ja Leningradissa. 1930-luvulla hän harjoitti jatko-opintoja kalatalouden tutkimuslaitoksessa. Larri kirjoitti lapsille tarkoitettua tieteisfiktiota 1920-luvun lopulta lähtien. Hänen utopistinen pienoisromaaninsa Strana stšastlivyh (”Onnellisten maa”, 1931) joutui kiellettyjen kirjojen joukkoon. Larrin tunnetuin teos oli Samuil Maršakin tuella julkaistu Helvin ja Heikin ihmeelliset seikkailut (Neobyknovennyje prikljutšenija Karika i Vali, 1937), jossa pienoiskokoiset lapset tekevät jännittävän matkan kasvien ja hyönteisten maailmaan. Joulukuussa 1940 Larri alkoi lähettää Josif Stalinille lukuja pienoisromaanistaan Nebesnyi gost (”Taivaallinen vieras”), joka kertoi Neuvostoliittoon tutustuvan marsilaisen kielteisistä kokemuksista. Salanimellä kirjoittanut Larri pidätettiin huhtikuussa 1941 ja tuomittiin kymmeneksi vuodeksi vankeuteen. Hänet rehabilitoitiin vuonna 1956. Vankileiriltä palattuaan Larri julkaisi vielä kaksi lastenkirjaa. ==Suomennettu teos== * Helvin ja Heikin ihmeelliset seikkailut (Neobyknovennyje prikljutšenija Karika i Vali). Suom. Johannes Kokkonen. Porvoo: WSOY, 1945. ==Lähteet== Luokka:Neuvostoliittolaiset fantasiakirjailijat Luokka:Venäläiset lasten- ja nuortenkirjailijat Luokka:Venäläiset tieteiskirjailijat Luokka:Vuonna 1900 syntyneet Luokka:Vuonna 1977 kuolleet
Raspiruusu

Raspiruusu (Rosa jundzillii) on ruusukasvien (Rosaceae) heimoon, aitoruusujen (Rosa) sukuun kuuluva kasvilaji. Sitä ei kasva Suomessa luonnonvaraisena. Raspiruusu on pensas, joka voi kasvaa noin kaksi metriä korkeaksi. Sen varsissa on muutamia piikkejä, jotka ovat lähes suoria. Lehdet ovat parilehdykkäisiä ja kussakin lehdessä on viidestä seitsemään lehdykkää. Lehdykät ovat sahalaitaisia ja kaljuja tai alapinnoilta suonien kohdilta karvaisia. Raspiruusun kukat ovat 5–7 cm leveitä ja vaaleanpunaisia. Kukkaperät ovat karvaisia ja verholehdet ovat liuskaisia, taakäänteisiä sekä varhain pois karisevia. Raspiruusu kukkii kesäkuussa. Kiulukat ovat kaljuja tai karvaisia. Raspiruusun tieteellisen nimen lajinimi (jundzillii) viittaa 1761–1847 eläneeseen puolalaiseen kasvitieteilijään Stanislaw Bonifacy Jundzilliin. == Lähteet == == Aiheesta muualla == * Trees and Shrubs Online: Rosa jundzillii * Integrated Taxonomic Information System (ITIS): Rosa jundzillii * Global Biodiversity Information Facility (GBIF): Rosa jundzillii Luokka:Ruusulajit
Yrjö Lampila

Yrjö Daniel Lampila (23. huhtikuuta 1901 Helsinki – 18. lokakuuta 1963 Helsinki) oli suomalainen uimahyppääjä, joka osallistui Amsterdamin kesäolympialaisiin vuonna 1928. Lampila oli 1920-luvun alussa Työväen Urheiluliiton parhaita uimahyppääjiä ja myöhemmin hän saavutti useita SM- mitaleita. == Elämä ja ura == 18-vuotiaana Töölön Vesaan liittynyt Lampila sijoittui TUL:n mestaruuskilpailuissa kolmanneksi vuonna 1921 suorissa kerroshypyissä ja 1923 ponnahduslautahypyissä. Tämän jälkeen Lampila loikkasi porvariseura Helsingin Uimareihin ja pääsi näin mukaan vuoden 1928 kesäolympialaisiin. Vuonna 1925 Lampila voitti Suomen mestaruuden suorissa hypyissä ja sijoittui toiseksi suorissa kerroshypyissä sekä ponnahduslautahypyissä. Vuosina 1926–1927 Lampila saavutti SM-mitaleita kerros- ja ponnahduslautahypyissä ja 1928 hän voitti suorien sekä vaihtelevien kerroshyppyjen SM-kultaa. Olympialaisissa Lampila sijoittui 10 metrin ponnahduslautakilpailun karsintaryhmänsä neljänneksi jääden finaalin ulkopuolelle. Lampila kävi kolme vuotta Kuvataideakatemiaa ja opiskeli sen jälkeen kultasepäksi. Hänen metallitöidensä kerrottiin kiinnittäneen jopa Akseli Gallen-Kallelan huomion. Tämä kehottikin Lampilaa ryhtymään taiteilijaksi, mutta Lampila jäi työskentelemään metallialan perheyritykseen Oy Veljekset Lampilaan. Myöhemmin 1950-luvulla Lampila työskenteli teollisena suunnittelijana Heteka Oy:ssä. Yrjö Lampilan veljiä olivat Töölön Vesan puheenjohtajana toiminut Urho Lampila ja muun muassa painijana tunnettu Kaarlo Lampila. Yrjö Lampila kuoli 62-vuotiaana lokakuussa 1963. Hänet on haudattu Malmin hautausmaalle. == Lähteet == Luokka:Suomalaiset uimahyppääjät Luokka:Suomalaiset muotoilijat Luokka:Vuonna 1901 syntyneet Luokka:Vuonna 1963 kuolleet
Vaasan Kuorofestivaalit

Vaasan Kuorofestivaalit on Vaasassa vuosittain toukokuussa järjestettävä usean päivän mittainen kuorotapahtuma. Esiintyjiä on ollut yleensä noin 2 000 ja yleisöä 10 000.Päivi Rautanen, Vaasan Kuorofestivaalit peruttiin jo toistamiseen, Yle.fi, uutiset 22.1.2021, viitattu 22.1.2021 Festivaalin taiteelliseksi johtajaksi valittiin vuonna 2019 Kristian HebergKristian Heberg on Vaasan Kuorofestivaalin uusi taiteellinen johtaja, Vaasan kaupunki 23.10.2019. Festivaalit peruttiin koronapandemian vuoksi 2020 ja 2021. ==Lähteet== Luokka:Musiikkifestivaalit Suomessa Luokka:Vaasan tapahtumat
Nukkaruusu

Nukkaruusu (Rosa tomentosa) on ruusukasvien (Rosaceae) heimoon ja ruusujen eli aitoruusujen (Rosa) sukuun kuuluva kasvilaji. Nukkaruusu muistuttaa hyvin paljolti okaruusua (Rosa sherardii) sekä jossain määrin myös iharuusua (Rosa mollis), mutta sen voi erottaa okaruususta emien ulkonäön perusteella ja iharuususta kiulukoiden ulkonäön perusteella. Nukkaruusu on kuitenkin luettu joskus samaksi lajiksi kuin okaruusu. Nukkaruusu on runsashaarainen pensas, joka voi kasvaa pari metriä korkeaksi. Sen oksien kuori on harmaanruskea ja oksat ovat piikkisiä. Piikit ovat kovia sekä hieman kaarevia. Kuluvan vuoden vuosikasvaimissa on runsaasti kaarevia piikkejä. Lehdet ovat harmaanvihreitä ja karvaisia sekä hartsintuoksuisia. Lehtien alapinnat ovat tiiviin karvoituksen peittämät. Lehtien lehdykät ovat jokseenkin teräväkärkisiä ja toissahalaitaisia. Kukat sijaitsevat muutaman kukan ryhminä melko pitkän kukkaperän päässä. Kukkien verholehdet ovat liuskaisia ja kukinnan jälkeen ulospäin siirottavia. Nukkaruusu kukkii kesä–heinäkuussa. Terälehdet ovat vaaleanpunaisia. Emien luotit ovat harvakarvaisia ja vartalot hyvin kapeita, enintään yhden millimetrin levyisiä. Kiulukat ovat soikeanpyöreitä ja kaljuja tai karvaisia sekä selvästi hedelmäperiään lyhyempiä. Nukkaruusua tavataan laajalti Euroopassa lukuun ottamatta sen pohjoisimpia sekä aivan eteläisimpiä osia. Lajia tavataan Espanjasta Bulgariaan ja Valko-Venäjälle ulottuvalla alueella sekä Britteinsaarilla Skotlannin pohjoisosia lukuun ottamatta. Pohjoismaista nukkaruusua tavataan vain Tanskassa ja Etelä-Ruotsissa itäisessä Skånessa. Nukkaruusua on myös harvinaisena tulokaslajina tai vieraslajina Pohjois-Amerikassa. == Lähteet == == Aiheesta muualla == * Finto: Kassu – Kasvien suomenkieliset nimet: Nukkaruusu (Rosa tomentosa) * iNaturalist: Rosa tomentosa * ITIS: Rosa tomentosa * United States Department of Agriculture (USDA): Rosa tomentosa * Global Biodiversity Information Facility (GBIF): Rosa tomentosa Luokka:Ruusulajit
Kefonisidi

Kefonisidi (C18H18S3N6O8) on kefalosporiineihin kuuluva orgaaninen yhdiste. Yhdistettä käytetään lääketieteessä antibioottina. ==Ominaisuudet ja käyttö== Kefonisidi kuuluu niin kutsuttuihin toisen sukupolven kefalosporiineihin ja sen antibioottiset ominaisuudet perustuvat muiden kefalosporiinien tavoin bakteerien soluseinän biosynteesin estämiseen. Lääkeaine on suhteellisen laajakirjoinen ja tehoaa moniin grampositiivisiin kokkibakteereihin, mutta ei MRSA:han, ja eräisiin gramnegatiivisiin bakteereihin. Teholtaan se on verrattavissa kefamandoliin. Kefonisidi annostellaan ruiskeena suoneen tai lihakseen. Sitä voidaan käyttää hengitysteiden infektioiden kuten keuhkokuumeen, vitsatulehdusten ja iho- ja pehmytkudostulehdusten hoidossa.John Roberts: Cephalosporins, Kirk-Othmer Encyclopedia of Chemical Technology, John Wiley & Sons, New York, 2000. ==Haittavaikutukset== Kefonisidi on suhteellisen hyvin siedetty lääkeaine. Tyypillisimmät haittavaikutukset ovat pistoskohdan kipu ja allergiset iho-oireet kuten ihottuma. ==Lähteet== Luokka:Kefalosporiinit
Aleksandr Miljukov

Aleksandr Petrovitš Miljukov , 11. elokuuta 1817 Kozlov – 18. helmikuuta 1897 Pietari) oli venäläinen toimittaja, kirjallisuuskriitikko ja kirjailija. Aleksandr Miljukov syntyi moskovalaiseen porvarisperheeseen. Hän opiskeli Pietarin yliopistossa ja työskenteli opettajana. Vuonna 1847 hän suoritti Venäjän kirjallisuuden yliopettajan kokeen. Miljukovin ensimmäinen merkittävä teos oli venäläisen runouden historia Otšerk istorii russkoi poezii (1847). Hän kirjoitti aikakauslehtiin ja toimitti vuosina 1860–1862 Svetotš-lehteä, jossa hän yritti sovitella slavofiilien ja zapadnikkien näkemyksiä. Vuosina 1868–1870 Miljukov toimitti Syn otetšestva ja vuonna 1870 Russki mir -lehtiä. Miljukov kirjoitti lukuisia matkakuvauksia Venäjältä ja Euroopan maista. Hänen Suomen-kuvauksensa vuosilta 1851–1852 ilmestyivät Pietarissa vuonna 1856. Miljukovin toinen tyylilaji olivat muistelmat, joista arvokkaimpia ovat kaunokirjalliset Literaturnyje vstretši i znakomstva (1890). Hän kirjoitti myös lyhyitä kertomuksia ja kirjallisuusartikkeleita sekä historiallisen pienoisromaanin Tsarskaja svadba (”Tsaarin häät”, 1873). ==Suomennettu teos== * Kuvauksia Suomesta: matkamuistiinpanoja vuosilta 1851–1852 (Otšerki Finljandii). Toimittanut ja suomentanut Sergei Pogreboff. Helsinki: Suomalaisen Kirjallisuuden Seura, 2007. ==Lähteet== Luokka:Venäläiset kirjailijat Luokka:Vuonna 1817 syntyneet Luokka:Vuonna 1897 kuolleet
Serena Auñón-Chancellor

Serena Auñón-Chancellor (s. Indianapolis, Indiana) on yhdysvaltalainen Nasan avaruuslentäjä. Auñón-Chancellor on koulutukseltaan sähköinsinööri (B.Sc., 1997) George Washingtonin yliopistosta ja lääkäri (M.D., 2001) sekä kansanterveystieteilijä (MPH, 2007) Texasin yliopistosta Houstonista. Auñón- Chancellor toimi lentoinsinöörinä kansainvälisen avaruusaseman (ISS) Retkikunnissa 56 ja 57, ja laukaistiin avaruuteen 6. kesäkuuta 2018 Sojuz MS-09 -lennolla, jolla hän myös palasi Maahan 197 avaruuspäivän jälkeen 20. joulukuuta 2018. Vuoden 2021 alussa hän kuului sijoitukseltaan Nasan johtavien astronauttien ryhmään. Venäjän avaruusjärjestö Roskosmosin johtaja Dmitri Rogozin syytti Auñón-Chancelloria Sojuz MS-09 -avaruusaluksen sabotaasista vuonna 2018. Aluksesta löytyi sen telakoiduttua asemaan kahden millimetrin kömpelösti porattu reikä, joka aiheutti ilmavuodon, jonka löydön ja avaruuskävelyn jälkeen aluksen komentaja Sergei Prokopjev sai paikattua epoksilla ja alusta pidettiin turvallisena palaamaan Maahan. Auñón-Chancellor kärsi asemalla painottomuudessa kaulasuonen veritulpasta, josta häntä hoidettiin hänen palattuaan Maahan. Venäläisten mukaan Auñón-Chancellor sai hermoromahduksen ja sabotoi asemaa päästäkseen etuajassa maahan. NASA kielsi syytökset.https://www.space.com/russia-blames-nasa-astronaut-soyuz-leak https://arstechnica.com/science/2021/08/russias-space-program-just-threw-a- nasa-astronaut-under-the-bus/ https://www.washingtonpost.com/technology/2021/12/21/us-russia-space-station- tension/ File:ISS-56 Serena Auñón-Chancellor inside the Cupola.jpg|Lentoinsinööri Serena Auñón-Chancellor avaruusasemalla ISS-56 -retkikunnan aikana 27. syyskuuta 2018. File:ISS-57 Serena M. Aunon works in the Destiny lab (1).jpg|Serena Auñón-Chancellor töissä ISS:n Destiny- laboratoriossa. File:ISS-56 Drew Feustel and Serena Auñón-Chancellor work inside the Destiny lab (2).jpg|Serena Auñón-Chancellor ja Drew Feustel ISS:n Destiny-laboratoriossa. ==Katso myös== * Luettelo naisavaruuslentäjistä == Lähteet == == Aiheesta muualla == Luokka:Yhdysvaltalaiset avaruuslentäjät Luokka:Yhdysvaltalaiset lääkärit Luokka:Yhdysvaltalaiset insinöörit Luokka:Vuonna 1976 syntyneet Luokka:Elävät henkilöt
Hembygdens Vänner i Sjundeå

Hembygdens Vänner i Sjundeå rf (suomeksi: kotiseudun ystävät Siuntiossa ry) on siuntiolainen vuonna 1914 perustettu kotiseutuyhdistys. Yhdistys vaalii Siuntion historiaa sekä kokoaa ja säilyttää esineitä ja asiakirjoja, jotka liittyvät Siuntion historiaan. Hembygdens Vänner i Sjundeå ylläpitää myös Siuntion kotiseutumuseota Siuntion kirkonkylässä. Yhdistys on julkaissut Siuntioon liittyvää kirjallisuutta. Hembygdens vänner i Sjundeå on ruotsinkielinen yhdistys. == Historia ja perustaminen == Kotiseutuyhdistys Hembygdens Vänner i Sjundeå rf perustettiin kokouksessa Pikkalan kansakoulussa syyskuun 13. päivänä vuonna 1914 toisen maailmansodan aikaan. Yhdistyksen perustajajäseniä olivat muun muassa Axel Lille, Ivar Hortling ja Henrik Lindeberg. Yhdistys täytti 100 vuotta vuonna 2014. == Julkaisuja == Hembygdens Vänner i Sjundeå on julkaissut monia Siuntion historiaan liittyviä kirjoja. Näitä ovat muun muassa: * Sjundeå sockens historia (delar I - III), 1953, 1964 * Hembygdens vänner i Sjundeå R.F.: historisk överblick över föreningens verksamhet åren 1914-1984 : Fanjunkars * Kurkistuksia, kuvia ja kertomuksia vanhasta Siuntiosta, 2014 == Lähteet == Luokka:Kotiseutuyhdistykset Luokka:Siuntiolaiset järjestöt Luokka:1914 Luokka:Suomenruotsalaiset kulttuurijärjestöt
Ross 614

Ross 614 (V577 Monocerotis) on flare-tähti ja osa läheistä kaksoistähtijärjestelmää, joka koostuu kahdesta punaisesta kääpiöstä. Sen etäisyys Maasta on noin 13,3 valovuotta. == Lähteet == Luokka:Kaksoistähdet Luokka:M-spektriluokan pääsarjan tähdet Luokka:Paikallinen kuuma kupla
Colorado Rockies

Colorado Rockies voi tarkoittaa seuraavia * Colorado Rockies, MLB:ssä pelaava baseballjoukkue * Colorado Rockies, NHL:ssä pelannut jääkiekkojoukkue vuosina 1976–1982
Teknetiumtähti

Teknetiumtähti on tähti, jonka spektrissä on teknetiumin aiheuttamia absorptioviivoja. Teknetium on radioaktiivinen alkuaine, jonka vakaimman isotoopin, 98Tc, puoliintumisaika on 4,3 miljoonaa vuotta. Tämä on liian lyhyt aika, jotta teknetium voisi olla peräisin tähden muodostumisen ajoilta. Se havaittiin tähden spektrissä ensi kertaa v. 1952, ja on kiistaton todiste, että tähdissä tapahtuu nukleosynteesiä. Yksi eniten teknetiumia sisältävistä tähdistä on R Geminorum. Teknetiumtähdet kuuluvat asymptoottihaaraan. Ne muistuttavat punaisia jättiläisiä, mutta niiden valovoima on hieman korkeampi, ja ne polttavat vetyä sisäkerroksissaan. Tähän luokkaan kuuluvat tähdet vaihtavat vedyn polttamisesta heliumin polttamiseen aina noin 100 000 vuoden välein. Teknetiumtähdet kuuluvat luokkiin M, MS, S, SC ja C-N. Ne ovat useimmiten pitkäjaksoisia muuttujia. Nykyisen tutkimuksen valossa teknetiumia alkaa esiintyä asymptoottihaaran tähdissä vasta kun ne saavuttavat tietyn kehitysvaiheen, ja suurella osalla näistä tähdistä sitä ei löydy niiden spektreistä. ==Katso myös== * Bariumtähti * Hiilitähti * Elohopea- mangaanitähti * S-tähti ==Lähteet== Luokka:Tähtityypit Luokka:Kemiallisesti poikkeavat tähdet
Michael Huffington

Roy Michael Huffington, Jr. (s. 3. syyskuuta 1947 Dallas, Texas, Yhdysvallat) on yhdysvaltalainen HLBT-oikeuksien aktivisti ja republikaanisen puolueen poliitikko. Hän edusti Kalifornian 22. vaalipiiriä Yhdysvaltain edustajainhuoneessa vuosina 1993–1995. Hän erosi edustajainhuoneesta pyrkiessään epäonnistuneesti Kalifornian senaattoriksi marraskuun 1994 vaaleissa. Huffington on avoimesti biseksuaali ja kuuluu ortodoksiseen kirkkoon. Hän oli naimisissa The Huffington Post -uutissivuston perustaneen toimittajan Arianna Huffingtonin kanssa vuosina 1986–1997. Pariskunta sai kaksi lasta. == Lähteet== == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Kalifornialaiset poliitikot Luokka:Vuonna 1947 syntyneet Luokka:Elävät henkilöt
Aaron Schock

Aaron Jon Schock (s. 28. toukokuuta 1981 Morris, Minnesota, Yhdysvallat) on yhdysvaltalainen republikaanisen puolueen poliitikko. Hän edusti Illinois’n 18. vaalipiiriä Yhdysvaltain edustajainhuoneessa vuosina 2009–2015. Maaliskuussa 2015 hänen paljastettiin nostaneen kymmeniä tuhansia dollareita kilometrikorvauksina. Hän erosi edustajainhuoneesta kohun jälkeen. Schock on avoimesti homoseksuaali. == Lähteet== == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1981 syntyneet Luokka:Elävät henkilöt
Sjundeå Handelslag

Sjundeå Handelslag m. b. t. oli vuonna 1919 perustettu siuntiolainen itsenäinen osuuskauppa, joka toimi vuoteen 1973 asti, jolloin se sulautui Varubodeniin yhdessä Ingå Handeslagin kanssa. Sjundeå Handelslagilla oli toimipisteet Siuntion asemalla, Siuntion kirkonkylässä, Lappersissa, Niemenkylässä, Tallabackassa, Bläsabyssa ja Kelassa. == Historia == Sjundeå Handelslagin ensimmäinen myymälä perustettiin Siuntion asemalle vuonna 1919. Aloitteen osuuskaupan perustamisesta tekivät martat, mutta myös siuntiolaiset suurmaanomistajat Alvar Rehnberg, Severin Salovius, Hannes Grönberg, Alexander Le Bell ja August Perklén innostuivat ajatuksesta. He tukivat osuuskauppaa ja muun muassa perustivat Siuntion rakennusosakeyhtiön, joka vuokrasi osuuskaupan liikkeille tiloja edullisesti. Siuntion kirkonkylässä Sjundeå Handelslag aloitti toimintansa 1924. Vuonna 1930 Sjundeå Handelslag perusti myymälän myös Degerbyhyn. === Myymäläautot === Sjundeå Handelslagilla oli kivijalkaliikkeiden lisäksi käytössä myös myymäläautoja, jotka kiersivät ympäri Siuntiota. Vuonna 1958 myymäläautot olivat Bedford -merkkisiä. == Taloustiedot == Sjundeå Handelslag taloustiedot 1919-1936 Vuosi Osamaksut (mk) Jäsenmäärä Vuosittainen myynti (mk) Liikkeiden lukumäärä 1919 220 13 760 1920 242 2 140 370 3 1921 245 2 348 021 3 1922 961 245 2 301 910 3 1923 1012 207 3 317 204 3 1924 1098 237 3 641 297 3 1925 1098 237 3 974 510 4 1926 1143 247 4 251 892 4 1927 1191 250 4 151 588 5 1928 1304 262 5 452 560 4 1929 1278 283 5 528 544 4 1930 1309 297 4 781 823 4 1931 1307 287 4 299 686 4 1932 1335 305 3 965 932 4 1933 1351 310 3 937 531 5 1934 1333 312 3 894 547 5 1935 1353 323 4 484 214 6 1936 1387 332 4 999 251 6 == Osuusleipomo Kringlan == Osuusleipomo Kringlan perustettiin vuonna 1929 Siuntion, Inkoon ja Karjaan osuuskauppojen yhteiseksi leipomoksi. Leipomo sijaitsi Siuntion asemalla ja sen toiminta loppui vuonna 1944 Porkkala-parenteesin evakuoinnin yhteydessä. Leipomon toiminta ei enää jatkunut vuokra-ajan jälkeen. == Johtajat == Sjundeå Handelslagin johtajia: * Bruno Lönnqvist 1920–1942 == Kaupanhoitajat == === Siuntion asema === * Otto Karlsson 1919 == Lähteet == Luokka:Siuntio Luokka:Entiset suomalaiset osuuskunnat Luokka:Entiset suomalaiset yritykset Luokka:Alueosuuskaupat Luokka:1919
Alfa Romeo Racing C41

Alfa Romeo Racing C41 oli Formula 1 -talli Alfa Romeon käyttämä auto kaudella 2021. Autolla kilpailivat Kimi Räikkönen, Antonio Giovinazzi ja Robert Kubica. Auto julkistettiin Varsovassa Puolassa 22. helmikuuta 2021. Kauden avauskilpailussa Räikkösen ja Giovinazzin kilpailuvauhti oli parempaa viime vuoden kilpailuun verrattuna ja he jäivät muutaman sekunnin verran pistesijoista. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus Alfa Romeo Ferrari BHR EMI POR ESP MON AZE FRA STY AUT GBR HUN BEL NED ITA RUS TUR USA MEX SÃP QAT SAU ABU 13 9. Alfa Romeo Ferrari Kimi Räikkönen 11 13 Kesk. 12 11 10 17 11 15 15 10 18 Louk. Louk. 8 12 13 8 12 14 15 Kesk. Alfa Romeo Ferrari Antonio Giovinazzi 12 14 12 15 10 11 15 15 14 13 13 13 14 13 16 11 11 11 14 15 9 Kesk. Alfa Romeo Ferrari Robert Kubica TD TD TD 15 14 Alfa Romeo Ferrari Callum Ilott TD TD == Lähteet == == Aiheesta muualla == C41 Luokka:Autot Formula 1 -kaudella 2021
São Paulon Grand Prix

São Paulon Grand Prix () on São Paulossa Brasiliassa järjestettävä Formula 1 -sarjan osakilpailu. Kilpailu ajetaan Autódromo José Carlos Pacen moottoriradalla Interlagosissa São Paulossa. == Voittajat == Kausi Kuljettaja Valmistaja Rata Raportti 2021 Lewis Hamilton Mercedes Interlagos Raportti 2022 George Russell Mercedes Interlagos Raportti 2023 Max Verstappen Red Bull Racing-Honda RBPT Interlagos Raportti 2024 Max Verstappen Red Bull Racing- Honda RBPT Interlagos Raportti == Sponsorit == *2021–2022: Heineken Grande Prêmio de São Paulo *2023: Rolex Grande Prêmio de São Paulo *2024: Lenovo Grande Prêmio de São Paulo == Lähteet == *São Paulo Grand Prix 2024 Formula1.com === Viitteet ===
Red Bull Racing RB16B

Red Bull Racing RB16B oli Formula 1 -talli Red Bullin käyttämä auto kaudella 2021. Autolla kilpailivat Sergio Pérez ja Max Verstappen. Auto julkistettiin 23. helmikuuta 2021. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus Red Bull Honda BHR EMI POR ESP MON AZE FRA STY AUT GBR HUN BEL NED ITA RUS TUR USA MEX SÃP QAT SAU ABU rowspan="3" 585,5 rowspan="3" 2. Red Bull Honda Sergio Pérez 5 11 4 5 4 1 3 4 6 16 Kesk. 19 8 5 9 3 3 3 4 4 Kesk. 15† Red Bull Honda Max Verstappen 2 1 2 2 1 18† 1 1 1 Kesk.1 9 1 1 Kesk.2 2 2 1 1 22 2 2 1 ==Lähteet== == Aiheesta muualla == RB16B Luokka:Autot Formula 1 -kaudella 2021
McLaren MCL35M

McLaren MCL35M oli Formula 1 -talli McLarenin käyttämä auto kaudella 2021. Autolla kilpailivat Daniel Ricciardo ja Lando Norris. Auto julkistettiin 15. helmikuuta 2021. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus McLaren Mercedes BHR EMI POR ESP MON AZE FRA STY AUT GBR HUN BEL NED ITA RUS TUR USA MEX SÃP QAT SAU ABU 275 4. McLaren Mercedes Daniel Ricciardo 7 6 9 6 12 9 6 13 7 5 11 4 11 13 4 13 5 12 Kesk. 12 5 12 McLaren Mercedes Lando Norris 4 3 5 8 3 5 5 5 3 4 Kesk. 14 10 2 7 7 8 10 10 9 10 7 ==Lähteet== == Aiheesta muualla == MCL35M Luokka:Autot Formula 1 -kaudella 2021
Ferrari SF21

Ferrari SF21 oli Formula 1 -talli Ferrarin käyttämä auto kaudella 2021. Autolla kilpailivat Charles Leclerc ja Carlos Sainz. Auto julkistettiin 10. maaliskuuta 2021. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus Ferrari Ferrari BHR EMI POR ESP MON AZE FRA STY AUT GBR HUN BEL NED ITA RUS TUR USA MEX SÃP QAT SAU ABU rowspan="3" 323,5 rowspan="3" 3. Ferrari Ferrari Charles Leclerc 6 4 6 4 DNS 4 16 7 8 2 Kesk. 8 5 4 15 4 4 5 5 8 7 10 Ferrari Ferrari Carlos Sainz Jr. 8 5 11 7 2 8 11 6 5 6 3 10 7 6 3 8 7 6 63 7 8 3 == Lähteet == == Aiheesta muualla == Luokka:Ferrarin Formula 1 -autot Luokka:Autot Formula 1 -kaudella 2021
Olpe

Olpe voi viitata seuraaviin: * olpe, antiikin aikainen keraaminen öljykannu * Olpe, kaupunki Saksassa * Olpen piirikunta, piirikunta Saksassa
Theodor Aschan

Henrik Herman Theodor Aschan (1. lokakuuta 1823 Helsinki Geni: Henrik Herman Theodor Aschan Viitattu 22.1.2021. – 18. helmikuuta 1899 NurmijärviDödsfall. Hufvudstadsbladet, 19.2.1899 no. 49, s. 6. (ruots.)) oli suomalainen maanviljelijä ja valtiopäivämies. Aschanin vanhemmat olivat Karl Henrik Aschan ja Andrietta Sofia Fredrikintytär Aschan-Carger ja puoliso Ottilia Eulalia Emilia Aschan. Aschan edusti Raaseporin itäistä tuomiokuntaa talonpoikaissäädyssä valtiopäivillä 1867 ja 1877–1878. Edellisillä hän oli pankki-, tarkastus- ja yksityisen valitusvaliokunnan jäsen, jälkimmäisillä pankkivaliokunnan jäsen ja tarkastusvaliokunnan varajäsen. Hän kuului säätynsä ruotsinkielisten ryhmään ja muun muassa 1877–1878 vastusti yleistä asevelvollisuutta ja 1867 maanviljelyskoulujen lakkauttamista ja teki molemmilla valtiopäiville anomuksen maaveron poistamisesta. Aschan omisti useita eri tiloja, kuten Numlahden kartanon Nurmijärvellä. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1823 syntyneet Luokka:Vuonna 1899 kuolleet